368 
merat, allato dubio el de affinitate Reaumuriae et Nitrariae inter se, et de 
utriusque cum Ficoideis nexu. Bartling, qui Reaumuriam Tamariscineis re- 
tulit, Nitrariam quoque ad calcem Tamariscinearum cum dubio enumeravit. 
Lindley familiam ei creavit propriam, quam ex una parte Tetragoniae affi- 
nem judicavit, ex altera vero, ob embryonem diversum et petalorum aesti- 
vationem, Rhamneas multo magis referentem, Rhamnalium classi in primis 
operibus conjunxit. Quam quidem opinionem ita quoque sequitur Endli- 
cher, ut Nitrariaceas inter Ilicineas et Rhamneas disposuerit, affinitatem 
cum Reaumuriaceis omnino respuens (Enchir. p. -579). In ultimo suo 
opere priorem opinionem retractavit Lindley, Nitrariam inter genera ge- 
nuina Malpighiacearum introducens. 
Opinionem de affinitate cum Rhamneis petalorum aestivatione et sta- 
minum ante petala situ praecipue fundatam suspicor. Rhamneae vero pro- 
priae, gemmulam omnino contrario modo positam gerunt. Ilicineae hoc re- 
spectu convenientes, staminum situ contra differunt, alioque respectu cum 
Nitraria vix ullam offerunt analogiam. Nullam itaque cum Rhamneis affi- 
nitatem Nitrariae video. Cum Malpighiaceis, si quoque in positione gem- 
mularum et staminum, in petalis concavis etc. quandam offerret analogi- 
am, nexum tamen omnino artificialem conjiciam, quod gemmularum forma, 
habitu, etc. facilius demonstratur. 
Cum Curvembryeis in genere proximam esse Nitrariae affinitatem, nul- 
lis omnino dubiis vacare putarem. Hoc probant: natura riideralis ipsius 
planta, qualitates salsae, habitus et ante omnia gemmula, qua non tan- 
tum positione sed etiam forma, Curvembryeis ita characteristica, mire con- 
veniunt. Sunt enim pendula, funiculo exteriore latere gemmula descen- 
dente, micropyle sub sinu funiculi recepta. Gemmulas Tetragonia omnino 
eodem modo suspensas video. Funiculus elongatus longe descendit, hilum 
a micropyle longius removens ; gemmula ipsa quoque curva, ut in Curvem- 
bryeis plurimis norma est. Nuclei autem pars persistens, ex qua albumen 
provenit, et circa quam incurvatur sacculus embryonis in Curvembryeis, in 
Nitraria ita exigua videtur, ut sacculus embryonis fere rectus manet, em- 
bryoque in semine demum rectus occurrit — eandem plane ob rationem 
ac Batidis, Elatines, Crassulacearum eic. embryo rectus obvenit. Stamina, 
si ante petala revera posita sint, non raro in Curvembryeis eodem modo 
disposita observantur. 
Difficilius dicitur cui, tot et tantis Curvembryearum mutuis affinitati- 
bus, proxima nectitur Nitraria. Ad Tetragoniam floris fructusque plurimis 
characteribus forsan accedit, sed Tetragonia, vix dubie Mesembryanthemo 
proxima, versus familias germine infero instructas tendit, et petala colli- 
quescentia, in his normalia, in Nitraria non video. Habitus quoque et flore- 
scentia minus cum Tetragonia convenit. Plurimis his versus Phytolacca- 
ceas abit; hinc Nitrariam formam corollatam. Phytolaccacearum suspicor. 
Quod gemmulae sint pendulae, non magni momenti considero, ipsius gem- 
mulae evolutione quoad directionem congruente; est haec eadem differentia, 
quae inter species Evonymi, et inter genera Elatinearum, Ranunculacea- 
rum etc. proxima haud raro deprehenditur. A Phytolaccaceis hoc eo 
